ปาดคออดีตการ์ดผับ สยองหน้าร้าน
เพิ่งเกิดทะเลาะ กลุ่มนักเที่ยว มาระรานแฟน,ฆ่าปาดคอหนุ่มกู้ภัย อดีตการ์ดคุมผับดับสยอง ก่อนพบจุดจบชวนเพื่อนกู้ภัยเข้าไปเที่ยวร้านอาหาร ที่ตัวเองเคยทำงานมาก่อน ระหว่างนั่งกินที่โต๊ะเพื่อนวิ่งมาบอกว่าแฟนสาวถูกหนุ่มนักเที่ยวฉุดมือระหว่างเข้าห้องน้ำ เลยลุกไปเคลียร์ตบหัวสั่งสอน คู่กรณีไม่ตอบโต้ยอมแยกย้ายโดยดี จังหวะผู้ตายเดินออกจากร้านมาที่ลานจอดรถ คนร้ายย่องตามหลังล็อกคอใช้มีดเชือดกระเดือกเลือดกระฉูด ก่อนเผ่นหนี เพื่อนรีบพาส่งโรงพยาบาลและสิ้นใจระหว่างทาง คาดคนร้ายตามฆ่าล้างแค้น,ปาดคอหนุ่มกู้ภัยอดีตการ์ดผับดับสยองรายนี้ เปิดเผยเมื่อเวลา 02.00 น. วันที่ 2 มิ.ย. ร.ต.อ.ยศ ทาสมบัติ รอง สว. (สอบสวน) สภ.วังน้ำเย็น จ.สระแก้ว รับแจ้งเหตุนักท่องเที่ยวทำร้ายกันบาดเจ็บสาหัสบริเวณด้านหน้าทางเข้าลานจอดรถซันโต๊ดรีสอร์ท (ดีว่ะผับ) ภายในซอยเทศบาล 17 อ.วังน้ำเย็น ไปตรวจสอบพร้อมด้วย พ.ต.อ.เศรษฐณัณข์ ทิมวัฒน์ ผกก.สภ.วังน้ำเย็น พ.ต.อ.จตุรภัทร สิงหัษฐิต ผกก.สส.ภ.จ.สระแก้ว พ.ต.ท.สัณห์ชัย เชื้อช่าง รอง ผกก. สส.สภ.วังน้ำเย็น ตำรวจชุดสืบสวน ภ.จ.สระแก้ว และหน่วยกู้ภัยสว่างจุดวังน้ำเย็น,ที่เกิดเหตุพบเพียงรอยเลือด ส่วนผู้บาดเจ็บถูกนำส่งโรงพยาบาลวังน้ำเย็นไปแล้ว และเสียชีวิตระหว่างทาง ทราบชื่อนายบริบูรณ์ หรือมนูญ ปัทมชัยวัฒน์ อายุ 45 ปี ทำงานเป็นเจ้าหน้าที่หน่วยกู้ภัยสว่างจุดวังน้ำเย็น อยู่บ้านเลขที่ 595/1 หมู่ 1 ต.วังน้ำเย็น อ.วังน้ำเย็น จ.สระแก้ว มีแผลถูกเชือดคอเป็นแผลลึก สอบสวนเพื่อนผู้ตายทราบว่า นายบริบูรณ์ ผู้ตาย เคยทำงานเป็นการ์ดที่ร้านอาหารแห่งนี้มาก่อน แต่ลาออกแล้ว ก่อนเกิดเหตุผู้ตายพร้อม เพื่อนๆที่ทำงานกู้ภัยชวนกันไปเที่ยวร้านดังกล่าว,ระหว่างนั่งอยู่ที่โต๊ะมีเพื่อนวิ่งมาบอกว่ามีหนุ่มนักเที่ยวฉุดมือแฟนสาวขณะเดินไปเข้าห้องน้ำ ผู้ตายเลยเข้าไปเคลียร์และตบหัวชายคนดังกล่าว คู่กรณีก็ไม่ได้ตอบโต้และยังยกมือขอโทษ ทำให้ไม่มีเหตุการณ์รุนแรงบานปลาย ต่างฝ่ายต่างแยกย้ายกันไป กระทั่งผู้ตายกับเพื่อนเดินออกจากร้านมาที่ลานจอดรถ มีคนร้ายเป็นชายตามมาล็อกคอทางด้านหลัง พร้อมกับใช้มีดปาดคอผู้ตายเลือดกระฉูดก่อนวิ่งหลบหนีไป คาดว่าอาจเป็นนักเที่ยวที่เพิ่งมีเรื่องกัน หลังเกิดเหตุเพื่อนรีบพานายบริบูรณ์ส่งโรงพยาบาล แต่ไม่ทันกาล,ต่อมาช่วงสายวันเดียวกัน พ.ต.อ.เศรษฐณัณข์ ทิมวัฒน์ ผกก.สภ.วังน้ำเย็น ร่วมกับ พ.ต.อ.จตุรภัทร สิงหัษฐิต ผกก.สส.ภ.จ.สระแก้ว เรียกประชุมชุดสืบสวนติดตามจับกุมคนร้าย จากนั้น พ.ต.อ.เศรษฐณัณข์เปิดเผยว่า ได้สั่งการให้ชุดสืบสวนลงพื้นที่หาข่าว เพื่อหาตัวผู้ก่อเหตุที่อยู่ในคลิปกล้องวงจรปิด แต่ยังเปิดเผยไม่ได้เกรงว่าจะเสียรูปคดี รวมถึงได้เรียกหญิงสาวที่เดินตามผู้ก่อเหตุมาสอบสวนเพื่อรวบรวมหลักฐานออกหมายจับคนร้ายต่อไป
ฆ่าปาดคอหนุ่มกู้ภัย อดีตการ์ดคุมผับดับสยอง ก่อนพบจุดจบชวนเพื่อนกู้ภัยเข้าไปเที่ยวร้านอาหาร ที่ตัวเองเคยทำงานมาก่อน 
อดีตการ์ดคุมผับ,ฆ่าปาดคอ,ร้านอาหาร,หนุ่มนักเที่ยว,หน่วยกู้ภัยสว่างจุดวังน้ำเย็น,สระแก้ว,ข่าวหน้า1